b'\n_START_ARTICLE_\nFIDE\n_START_SECTION_\nIstorija\n_START_PARAGRAPH_\nIniciatyvos \xc4\xafkurti pasaulio \xc5\xa1achmat\xc5\xb3 federacij\xc4\x85 \xc4\x97m\xc4\x97si P. Veisanas (Pranc\xc5\xabzija), L. Risas (Did\xc5\xbeioji Britanija) ir A. Ruebas (Nyderlandai)._NEWLINE_FIDE buvo \xc4\xafkurta 1924\xc2\xa0m. liepos 24 d. Pary\xc5\xbeiuje (VIII olimpini\xc5\xb3 \xc5\xbeaidyni\xc5\xb3 metu). \xc4\xaek\xc5\xabrimo akt\xc4\x85 pasira\xc5\xa1\xc4\x97 14 \xc5\xa1ali\xc5\xb3: Argentina, Belgija, Did\xc5\xbeioji Britanija, Vengrija, Ispanija, Italija, Kanada, Nyderlandai, Lenkija, Rumunija, Pranc\xc5\xabzija, \xc4\x8cekoslovakija, \xc5\xa0veicarija, Jugoslavija._NEWLINE_Iki 2-ojo pasaulinio karo, 1939\xc2\xa0m., FIDE buvo nedidel\xc4\x97 organizacija, kuri reguliariai pravesdavo Nacij\xc5\xb3 turnyr\xc4\x85 (vyr\xc5\xb3 \xc5\xa1achmat\xc5\xb3 olimpiadas)._NEWLINE_Nuo 1927\xc2\xa0m. prad\xc4\x97jo organizuoti moter\xc5\xb3 pasaulio \xc5\xa1achmat\xc5\xb3 \xc4\x8dempionat\xc4\x85, o nuo 1947\xc2\xa0m.\xc2\xa0\xe2\x80\x93 per\xc4\x97m\xc4\x97 individualaus pasaulio \xc5\xa1achmat\xc5\xb3 \xc4\x8dempionato organizavim\xc4\x85._NEWLINE_Augant \xc5\xa1achmat\xc5\xb3 populiarumui visame pasaulyje \xc4\xaf FIDE prad\xc4\x97jo stoti Azijos, Afrikos ir Lotyn\xc5\xb3 Amerikos \xc5\xa1achmat\xc5\xb3 federacijos, tod\xc4\x97l jos nari\xc5\xb3 skai\xc4\x8dius nuo 7-ojo de\xc5\xa1imtme\xc4\x8dio vidurio i\xc5\xa1augo. 1987\xc2\xa0m. FIDE nar\xc4\x97mis jau buvo 125 nacionalin\xc4\x97s \xc5\xa1achmat\xc5\xb3 federacijos._NEWLINE_1980\xc2\xa0m. FIDE tapo UNESCO nare. 1999\xc2\xa0m. FIDE pripa\xc5\xbeino Tarptautinis olimpinis komitetas.\n_START_SECTION_\nOficial\xc5\xabs pareig\xc5\xabnai\n_START_PARAGRAPH_\nOficial\xc5\xabs FIDE pareig\xc5\xabnai yra:_NEWLINE_Prezidentas, Garb\xc4\x97s prezidentas, Prezidento pavaduotojas, Generalinis sekretorius, I\xc5\xbedininkas, Viceprezidentai, Garb\xc4\x97s viceprezidentai, \xc5\xbdemyn\xc5\xb3 prezidentai, Zon\xc5\xb3 prezidentai, Vykdantysis direktorius, Auditorius, Komisij\xc5\xb3 prezidentai._NEWLINE_Dal\xc4\xaf \xc5\xa1i\xc5\xb3 pareig\xc5\xabn\xc5\xb3 i\xc5\xa1renka Generalin\xc4\x97 asambl\xc4\x97ja, likusius ketveriems metams paskiria prezidentas, bet tai dar turi patvirtinti Generalin\xc4\x97 asambl\xc4\x97ja. Tik ji gali \xc4\xafsteigti papildom\xc5\xb3 FIDE pareigybi\xc5\xb3._NEWLINE_Prezidentas oficialiai atstovauja FIDE, pirmininkauja Generalin\xc4\x97s asambl\xc4\x97jos, Prezidento tarybos, ir Vykdomojo komiteto pos\xc4\x97d\xc5\xbeiuose. Jis taip pat turi teis\xc4\x99, ypatingais atvejais (tarp Generalin\xc4\x97s asambl\xc4\x97jos suva\xc5\xbeiavim\xc5\xb3), vadovaudamasis FIDE principais, veikti Generalin\xc4\x97s asambl\xc4\x97jos vardu.\n_START_SECTION_\nKita veikla\n_START_PARAGRAPH_\nFIDE priima \xc5\xa1achmat\xc5\xb3 taisykles, skai\xc4\x8diuoja Elo reitingus ir panaudoja juos, suteikiant FIDE meistro, tarptautinio meistro ir tarptautinio didmeistrio, bei atitinkamus moter\xc5\xb3 \xc5\xa1achmat\xc5\xb3 titulus. Taip pat, suteikia meistro ir didmeistrio titulus \xc5\xa1achmat\xc5\xb3 kompozicijoje: u\xc5\xbe u\xc5\xbedavini\xc5\xb3 ir etiud\xc5\xb3 k\xc5\xabrimo ir j\xc5\xb3 sprendim\xc5\xb3 pasiekimus. FIDE periodi\xc5\xa1kai publikuoja geriausi\xc5\xb3 u\xc5\xbedavini\xc5\xb3 FIDE album\xc4\x85.\n_START_SECTION_\nFIDE nar\xc4\x97s\n_START_PARAGRAPH_\nFIDE nar\xc4\x97s daugumoje yra Jungtini\xc5\xb3 Taut\xc5\xb3 \xc5\xa1ali\xc5\xb3 \xc5\xa1achmat\xc5\xb3 federacijos. Ta\xc4\x8diau i\xc5\xa1 kai kuri\xc5\xb3 \xc5\xa1ali\xc5\xb3 nar\xc4\x97mis yra ir j\xc5\xb3 atskir\xc5\xb3 region\xc5\xb3 \xc5\xa1achmat\xc5\xb3 federacijos.\n_START_SECTION_\nJungtini\xc5\xb3 Taut\xc5\xb3 nari\xc5\xb3 \xc5\xa1achmat\xc5\xb3 federacijos\n_START_PARAGRAPH_\nAfganistanas, Airija, Albanija, Al\xc5\xbeyras, Andora, Angola, Argentina, Arm\xc4\x97nija, Australija, Austrija Azerbaid\xc5\xbeanas, Bahamai, Bahreinas, Baltarusija, Banglade\xc5\xa1as Barbadosas, Belgija, Belizas, Bolivija, Bosnija ir Hercegovina, Botsvana, Brazilija, Brun\xc4\x97jus, Bulgarija, Burundis, \xc4\x8cekija, \xc4\x8cil\xc4\x97, Danija, Dominika, Dramblio Kaulo Krantas, D\xc5\xbeersis, Egiptas, Ekvadoras, Estija, Etiopija, Farerai, Fid\xc5\xbei, Filipinai, Gana, Gernsis, Graikija, Gruzija, Gvatemala, Haitis, Hond\xc5\xabras, Indija, Indonezija, Irakas, Iranas, Islandija, Ispanija, Italija, Izraelis, Jamaika, Japonija, JAV, Jemenas, Jordanija, Jungtiniai Arab\xc5\xb3 Emiratai, Kambod\xc5\xbea, Kanada, Kataras, Kazachstanas, Kenija, Kinija, Kipras, Kirgizija, Kolumbija, Kosta Rika, Kroatija, Kuba, Kuveitas, Laosas, Latvija, Lenkija, Libanas, Libija, Lichten\xc5\xa1teinas, Lietuva, Liuksemburgas, Madagaskaras, Makau, Makedonija, Malaizija, Malavis, Malta, Marokas, Mauricijus, Meksika, Mianmaras, Moldova, Monakas, Mongolija, Mozambikas, Namibija, Naujoji Zelandija, Nepalas, Nigerija, Nikaragva, Nyderlandai, Norvegija, Pakistanas, Palau, Panama, Papua Naujoji Gvin\xc4\x97ja, Paragvajus, Peru, Piet\xc5\xb3 Afrika, Piet\xc5\xb3 Kor\xc4\x97ja, Portugalija, Pranc\xc5\xabzija, Ruanda, Rumunija, Rusija, Salvadoras, San Marinas, Saudo Arabija, Sei\xc5\xa1eliai, Serbija, Siera Leon\xc4\x97, Singap\xc5\xabras, Sirija, Slovakija, Slov\xc4\x97nija, Somalis, Sudanas, Suomija, Surinamas, \xc5\xa0ri Lanka, \xc5\xa0vedija, \xc5\xa0veicarija, Tad\xc5\xbeikistanas, Tailandas, Tanzanija, Trinidadas ir Tobagas, Tunisas, Turkija, Turkm\xc4\x97nistanas, Uganda, Ukraina, Urugvajus, Uzbekistanas, Venesuela, Vengrija, Vietnamas, Vokietija, Zambija ir Zimbabv\xc4\x97._NEWLINE_Jungtin\xc4\x97 Karalyst\xc4\x97 n\xc4\x97ra FIDE nar\xc4\x97, bet Anglija, \xc5\xa0kotija ir Velsas yra FIDE nar\xc4\x97s.\n_START_SECTION_\nRegion\xc5\xb3 \xc5\xa1achmat\xc5\xb3 federacijos\n_START_PARAGRAPH_\nAruba, Bermudai, Brit\xc5\xb3 Mergeli\xc5\xb3 salos, Taivanas, Anglija, Farer\xc5\xb3 salos, Gernsis, Honkongas, Makau, Nyderland\xc5\xb3 Antilai, Palestina, Puerto Rikas, \xc5\xa0kotija, JAV Mergeli\xc5\xb3 salos ir Velsas.\n_START_SECTION_\nNari\xc5\xb3 skai\xc4\x8dius\n_START_PARAGRAPH_\nFederacij\xc5\xb3\xc2\xa0\xe2\x80\x93 nari\xc5\xb3 skai\xc4\x8dius 2014\xc2\xa0m. bir\xc5\xbeelio 9 d. buvo 181. Jis svyruoja, nes kai federacija suyra, ar nesumoka nario mokes\xc4\x8dio, jos naryst\xc4\x97 yra sustabdoma. Sumok\xc4\x97jus\xc2\xa0\xe2\x80\x93 v\xc4\x97l atstatoma.\n_START_SECTION_\nPrisijungusios tarptautin\xc4\x97s organizacijos\n_START_PARAGRAPH_\nFIDE savo tikslus \xc5\xa1achmat\xc5\xb3 srityje realizuoja taip pat ir per prisijungusias tarptautines \xc5\xa1achmat\xc5\xb3 organizacijas._NEWLINE_Prie FIDE prisijungusios tarptautin\xc4\x97s organizacijos yra:_NEWLINE_a) organizacijos, kurios atstovauja regiono, ar grup\xc4\x97s FIDE \xc5\xa1ali\xc5\xb3, federacij\xc5\xb3 \xc5\xa1achmat\xc5\xb3 interesus,_NEWLINE_b) kitos su \xc5\xa1achmatais susijusios organizacijos_NEWLINE_Tarptautini\xc5\xb3 \xc5\xa1achmat\xc5\xb3 organizacij\xc5\xb3 pri\xc4\x97mimo \xc4\xaf FIDE klausim\xc4\x85 sprend\xc5\xbeia Generalin\xc4\x97 Asambl\xc4\x97ja. Prisijungusios organizacijos turi teis\xc4\x99 dalyvauti, kaip steb\xc4\x97tojos, metiniame Kongrese, bet be balsavimo teis\xc4\x97s.'